Správa zo zahraničnej pracovnej cesty

1.	Účastníci ZPC:
Titul, meno a priezvisko:	Ing. Zuzana Hlaváčiková	
Pracovisko:	odbor medzinárodnej vedecko-technickej spolupráce
sekcia vedy a techniky
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ, NJ	
2.	Zahraničná pracovná cesta:
Štát:	Švajčiarsko	
Mesto:	Ženeva	
Vykonaná v doch:	28. - 29.9.2016	
Prijímajúca organizácia:	CERN, CH – 1211 Ženeva 23, Švajčiarsko	
Účel cesty:	Účasť na HIE ISOLDE Phase I Celebration 	
Spôsob financovania:	náklady hradí MŠVVaŠ SR	
3.	Rámcový program pobytu:
  28.9.2016
  28.9.2016

  29.9.2016
  
  	04.00 hod. odchod z Bratislavy do Viedne, odlet do Ženevy, ubytovanie
11.45 – 17.00 hod. účasť na HIE ISOLDE Phase I Celebration a sprievodnom programe, návšteva zariadení ISOLDE v CERN
návrat, odlet zo Ženevy do Viedne a návrat do Bratislavy
	
4.	Priebeh rokovaní

Dňa 28. septembra 2016 sa na pôde CERN uskutočnilo slávnostné zasadnutie HIE ISOLDE Phase I Celebration na základe pozvania ISOLDE kolaborácie a za účasti najvyšších predstaviteľov Európskej organizácie pre jadrový výskum CERN a zástupcov krajín a inštitúcií spolupracujúcich na programe ISOLDE v CERN. 
Za CERN sa zúčastnili p. Fabiola Gianotti, GR CERN, p. Eckhard Elsen, riaditeľ CERN pre výskum a počítače, p. Frédérick Bordry, riaditeľ CERN pre urýchľovače a technológie a najvyšší predstavitelia ISOLDE kolaborácie. 
Po úvodnom prejave bola na slávnostnom zasadnutí predstavená história, dosiahnuté výsledky a vízia programu HIE ISOLDE CERN. Súčasťou oficiálneho programu bola aj návšteva a prehliadka zariadení ISOLDE v CERN, prehliadka synchrocyklotrónu a návšteva výstavy Microcosm.
Počas diskusie som ako zástupca odborného gestora spolupráce SR s CERN a financujúcej inštitúcie – MŠVVaŠ SR potvrdila záujem SR naďalej sa podieľať na programe ISOLDE v CERN a jeho finančnej podpore. MŠVVaŠ SR má záujem podpísať Memorandum o porozumení pre spoluprácu pri využívaní a upgrade zariadenia ISOLDE na roky 2017 – 2019. Podpis memoranda bude pre MŠVVaŠ SR predstavovať záväzok hradiť členský príspevok do ISOLDE kolaborácie v sume 30.000 CHF ročne v rokoch 2017 – 2019, táto čiastka je zahrnutá vo schválenom rozpočte experimentov CERN na roky 2016 – 2020. Memorandum bude za MŠVVaŠ SR podpisovať minister školstva, vedy, výskumu a športu SR Peter Plavčan.

5.	Závery:   
1.	Zabezpečiť aj naďalej včasnú úhradu platieb na financovanie účasti slovenského tímu ISOLDE na programe ISOLDE v CERN. 
Zodp.: SVT MŠVVaŠ SR
2.	Zabezpečiť podpis Memoranda o porozumení pre spoluprácu pri využívaní a upgrade zariadenia ISOLDE zo strany MŠVVaŠ SR. 
Zodp.: SVT MŠVVaŠ SR

6.	Prehľad prinesenej dokumentácie

Dokumentácia zo slávnostného zasadnutia HIE ISOLDE Phase I Celebration je uložená na odbore medzinárodnej vedecko-technickej spolupráce sekcie vedy a techniky MŠVVaŠ SR, kde je na požiadanie k dispozícii. 
7.	Prínos ZPC

           Účelom ZPC bolo zastupovanie odborného gestora a financujúcej inštitúcie  spolupráce SR s CERN – MŠVVaŠ SR na slávnostnom zasadnutí HIE ISOLDE Phase I Celebration. Zároveň bol prerokovaný podpis Memoranda o porozumení pre spoluprácu pri využívaní a upgrade zariadenia ISOLDE na roky 2017 – 2019 a záujem MŠVVaŠ SR naďalej finančne podporovať účasť slovenského tímu ISOLDE na programe ISOLDE v CERN.

8.    Spôsob zverejnenia výsledkov ZPC, prenos získaných informácií
Správa bude zverejnená na webovej stránke MŠVVaŠ SR: www.minedu.sk.

Súhlasím so zverejnením správy na internete.

Správu vypracovala:  Ing. Zuzana Hlaváčiková 
                                    odbor medzinárodnej vedecko-technickej spolupráce
                                    sekcia vedy a techniky MŠVVaŠ SR

Dátum:                       3. 10. 2016

Správu schválil:         Bc. PhDr. Marek Hajduk, PhD.
                                      generálny riaditeľ sekcie  vedy a techniky MŠVVaŠ SR